Myriam Halden Bjerkli

Myriam Halden Bjerkli (født 3. januar 1963 i Tromsø) er en norsk forfatter, journalist, frilansfotograf, selger, oversetter, og forlagsredaktør / forlegger bosatt i Larvik.


== Forfatterskap ==
Hun debuterte hos Gyldendal forlag med ungdomsboka Cyprianus i 2007. Den ble oversatt til dansk i 2008. Boka ble kåret til «Randabergboka 2007», en kåring foretatt blant alle femteklassingene i Randaberg utenfor Stavanger. I august 2009 kom bok nummer to, ungdomsboka Mickel i mål på Gyldendal forlag. I 2010 ga hun ut foto- og faktaboken The Gambia, samt dikt- og maleriboken Rock`n roll, baby, et samarbeidsprosjekt med maleren Kari-Mette Astrup. I mars 2017 debuterte hun som krimforfatter, med romanen Lille Linerle, en bok som ble nominert til Maurits Hansen-prisen – Nytt Blod. I februar 2019 kom oppfølgeren Stella Polaris, som ble nominert til «Sølvkniven», en krimpris som deles ut årlig i forbindelse med krimfestivalen «Blodig alvor i landsbyen» i Randaberg. Samme pris ble Bjerkeli nominert til i 2022 og 2023, da for sin kriminalromaner Engelens fall og Grønnøyd monster.Bjerkli har bidratt til flere antologier, tidsskrift og aviser med intervju, dikt, noveller og kåseri, samt vunnet diverse skrivekonkurranser. Blant annet vant hun NRKs påskekrimføljetongkonkurranse i 2003, NRK P2s SMS-diktkonkurranse i 2004 og NRK/Bokprogrammets diktkonkurranse i 2006.


== Fotografvirksomhet ==
Bjerkli har bidratt med fotografier i bøker, blader og aviser, samt er premiert i flere fotokonkurranser, både lokalt, nasjonalt og internasjonalt. Hun har også deltatt på flere juryerte fotoutstillinger, blant annet i Norge, Italia og USA, samt hatt separatutstillinger i Sandefjord og Larvik.


== Journalistikk ==
Hun jobbet for gratisavisa ILarvik i perioden 2005 - 2007, og fra 2008 til 2013 jobbet hun som journalist for lokalavisen Østlands-Posten i Larvik. Høsten 2011 var hun i tillegg vikarierende redaktør for Byavisa Larvik & Stavern. Hun har jobbet som fast frilanser for Bomagasinet til Larvik Boligbyggerlag fra 2010.  


== Annet ==
Bjerkli er også daglig leder i safefirmaet M.H. Bjerkli, og er forlagssjef i Forlagshuset i Vestfold, som består av de fire imprintforlagene Liv forlag, Lyst forlag, Jubel forlag og Forglemmegei forlag. I tillegg drifter hun nettstedet Litteraturivestfold.no.


== Bibliografi ==


=== Som forfatter ===
2006: Tre i spann sammen med Ånund K. Homme og Grethe Larsen – lyrikk, Setesdalsforlaget
2007: Cyprianus – ungdomsroman, Gyldendal
2009: Mickel i mål – ungdomsroman, Gyldendal
2010: The Gambia – fagbok, LIV forlag, nyutgitt også på engelsk i 2014
2010: Rock`n roll, Baby – lyrikk, LIV forlag
2017: Lille Linerle – spenningsroman, LIV forlag
2019: Stella polaris – spenningsroman, Capitana forlag
2020: Djevelens yngel – spenningsroman, Capitana forlag
2021: Engelens fall – spenningsroman, Strawberry Publishing
2022: Grønnøyd monster – spenningsroman, Strawberry Publishing


=== Som oversetter ===
2014: Elisabet Omsèn/Eva Lindegren: Pappa sitter i fengsel – oversatt fra svensk.
2016: Elisabet Omsèn: På utsiden – oversatt fra svensk
2017: Marie Bosson Ridell: Emma sier nei – oversatt fra svensk


== Referanser ==


== Eksterne lenker ==
Myriam H. Bjerklis hjemmeside
Forfatterside hos Gyldendal Forlag
Forfatterside hos Capitana Forlag
Liv Forlags forfatterside
Byavisa Larvik og Stavern
Safefirmaet M. H. Bjerkli Arkivert 20. oktober 2006 hos Wayback Machine.
Nettstedet Litteratur i Vestfold
Nettstedet til Forlaghuset i Vestfold AS
Presentasjon av Myriam H. Bjerkli i Forfatterkatalogen på Forfattersentrums nettsider